ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
بھارت نے خوراک اور زراعت کے لیے پلانٹ جینٹک ری سارسز سے متعلق بین الاقوامی معاہدے کی گورننگ باڈی کی میٹنگ کے دوسرے دن غوروخوض کی قیادت کی
- بھارت کا کسانوں کے حقوق  کے نفاذ کے لئے متبادل تیار کرنے میں اہم رول
جی بی 9 کے دوسرے روز پلانٹ معاہدے کے دو اہم امور پر تبادلہ خیال کیا گیا۔ بھارت کی مسلسل کوششوں کی وجہ سے، 2017 میں ایف آر پر ایک ماہر گروپ تشکیل دیا گیا اور بھارت نے شریک چیئرمین کے طور پر گروپ کی قیادت کی۔ بھارت نے وبا کے دوران بھی گروپ کے مباحثہ کو بھی یقینی بنایا اور کسی بھی ملک میں ایف آر کو لاگو کرنے کے لئے متبادل اور مستقبل کے عمل کا ایک سیٹ تیار کیا ۔
2.بھارت نے کثیرجہتی نظام میں ترقی کے احیاء کی قیادت کی۔
2019 سے تمام رسمی میٹنگوں کو ملتوی کر دیا گیا تھا ۔ بھارت نے سوئزرلینڈ کے ساتھ اقوام متحدہ-جنیوا میں ایک غیر رسمی میٹنگ کا انعقاد کیا اور غوروخوض کے لئے جی بی 9 کے لئے ایک بنیادی دستاویز تیار کیا۔ نتیجے کے طور پر، مستقبل کے لائحہ عمل طے کرنے کے لئے بھارت کی زیرقیادت ایک رابطہ گروپ تشکیل دیا گیا۔
3.پوسا کیمپس، نئی دہلی میں نیشنل بیورو آف پلانٹ جینیٹک ریسورسز  میں واقع بھارت کے نیشنل جین بینک کا 60 سے زیادہ نمائندوں نے دورہ کیا۔
ناروے، سربیا اور زمبابوے کے نمائندوں نے این بی پی جی آر کے ڈائریکٹرسے بات چیت کی اور دنیا کے دوسرے سب سے بڑے جین بینک دیکھ کر خوشی کا اظہار کیا۔
4. ہندوستان نے گلوبل انفارمیشن سسٹم  کا استعمال کرنے کے لیے صلاحیت سازی پر زور دیا۔
خوراک اور زراعت کے لیے پلانٹ جینیٹک ریسورسز پر بین الاقوامی معاہدہ  کے گورننگ باڈی کی میٹنگ  کے نویں سیشن کے دوسرے دن، دیر شام کے اجلاس کے دوران پی جی آر ایف اے پر جی ایل آئی ایس کی پیش رفت پر غوروخوض کیا گیا۔
سائنٹفک مشاورتی کمیٹی کے رکن کے طور پر، بھارت نے تجویز پیش کی کہ جی ایل آئی ایس کے استعمال کے لیے معاہدہ کرنے والے فریقین کے درمیان صلاحیت سازی کی ضرورت ہے۔
5. بھارت نے پی جی آر ایف اے کے تحفظ اور پائیدار استعمال کی سمت میں مسلسل کوششیں کرنے پر زور دیا۔
جی بی 9 کے ذریعہ نئے ٹول باکس اور پس منظر کےمطالعہ کی تعریف کی گئی ۔ تحفظ اور پائیدار استعمال سے متعلق کمیٹی کے رکن کے طور پر بھارت نے اس ایجنڈے کو پورا کرنے کے لیے بین الاقوامی اور علاقائی تنظیموں/ اداروں کے ساتھ مشترکہ پروگراموں کی تجویز پیش کی۔
ایٹمی توانائی کا محکمہ
ڈاکٹر جتیندر سنگھ نے پروجیکٹوں اور پروگراموں کو متاثر کیے بغیر اور پسماندگی کا خیال کیے بغیر سرکاری محکموں میں ہندی کو اپنانے کی وکالت کی
سرکاری مواصلات میں ہندی کے استعمال کو فروغ دینے کے لیے مودی حکومت نے پچھلے نو سال میں کئی اقدامات کیے ہیں: ڈاکٹر جتیندر سنگھ
ڈاکٹر جتیندر سنگھ نے خلائی اور نیوکلیائی توانائی کے محکمے کی دوبارہ تشکیل شدہ مشترکہ ہندی صلاحکار سمیتی کی دوسری میٹنگ کی صدارت کی
سائنس و ٹیکنالوجی اور زمینی علوم کے مرکزی وزیر مملکت  اور پی ایم او، عملہ، عوامی شکایات، پنشن، ایٹمی توانائی اور خلائی وزیر مملکت ڈاکٹر جتیندر سنگھ نے سرکاری محکموں میں ہندی کو اپنانے کی وکالت کی ہے کہ اس سے منصوبوں اور پروگراموں کو نقصان نہیں پہنچنا چاہئے اور وہ پیچھے نہیں رہنے چاہئیں۔ نئی دلی میں آج خلائی اور ایٹمی توانائی کے محکمے کی دوبارہ تشکیل شدہ مشترکہ ہندی مشاورتی کمیٹی کی دوسری میٹنگ کی صدارت کرتے ہوئے جناب سنگھ نے کہا کہ مودی حکومت نے گزشتہ نو سال میں ہندی کو سرکاری ابلاغ میں فروغ دینے کے کئی اقدامات کیے ہیں۔
انہوں نے کہا کہ ’’حالیہ دنوں میں، ہندی لغتیں ٹیکنالوجی اور یہاں تک کہ طبی اصطلاحات سے متعلق موضوعات پر شائع ہوئی ہیں، لیکن دولت مشترکہ میں انگریزی کو مسلط کرنے والی 200 سالہ برطانوی حکومت کی وراثت کو اتنے کم وقت میں ختم کرنا ممکن نہیں ہے۔ آزادی کے بعد تقریباً چھ دہائیوں تک بھارتی لغت کو فروغ دینے کی کوئی مخلصانہ کوشش نہیں کی گئی۔
وسیع پیمانے پر قبولیت کے لیے زبان کی لچک اور موافقت پر زور دیتے ہوئے، ڈاکٹر جتیندر سنگھ نے سختی اور لفظی ترجمے کے خلاف خبردار کیا، ’’اسٹیل پلانٹ‘‘ اور ’’آؤٹ ریچ‘‘ جیسے الفاظ کا ترجمہ کرتے وقت تعطل کا سامنا کرنا پڑتا ہے۔
انہوں نے کہا کہ ’’ہر زبان کے اپنے الفاظ ہوتے ہیں، اس کا انحصار اس خطے پر ہے جس میں وہ رائج ہے، لہٰذا ایسے الفاظ کے لیے ہمیں متواتر الفاظ تلاش کرتے ہوئے سختی کے بجائے ان الفاظ کو اپنانا چاہیے‘‘۔
ڈاکٹر جتیندر سنگھ نے محکمہ کے افسران کو ہدایت دی کہ وہ سرکاری کاموں میں ہندی کو مزید فروغ دینے کے لیے ہندی کنسلٹیٹیو کمیٹی کے اراکین کے ساتھ مسلسل رابطے میں رہیں۔
کمیٹی کے ارکان نے ہندی کے استعمال کے بارے میں بھی اپنی قیمتی تجاویز پیش کیں جیسے بیج کی نئی اقسام پر لغت شروع کرنا اور کینسر کی دوا ڈی اے ای کی مناسب تصویروں کے ساتھ، دو لسانی کوڈ مینوئل اور خلائی سائنس لغت کے علاوہ محکموں کی ہندی ویب سائٹ کو اپ ڈیٹ کرنا وغیرہ۔ انہوں نے اعلیٰ تعلیمی اداروں جیسے آئی آئی ٹی اور تکنیکی اداروں میں ہندی کو فروغ دینے پر بھی زور دیا۔
ممبران نے چھ بار راج بھاشا ایوارڈ جیتنے پر خلاء کے محکمے کی تعریف کی جبکہ ڈی اے ای نے 22-2021 کے لیے دوسرا ایوارڈ حاصل کیا۔
نائب صدر جمہوریہ ہند کا سکریٹریٹ
گاندھی جی کی تعلیمات ابدی افادیت کی حامل ہیں: نائب صدر جمہوریہ ہند
نائب صدر جمہوریہ نے ’گاندھی کتھا‘ میں شرکت کی
نئی دلّی، 07 اگست / نائب صدر جمہوریہ ہند جناب ایم۔ وینکیا نائیڈو نے کہا ہے کہ مہاتما گاندھی کی تعلیمات اور تبلیغ ابدی افادیت کی حامل ہیں اور جاودانہ حیثیت رکھتی ہیں۔
مہاتما گاندھی کے ذریعہ 09 اگست کو انگریزوں کے خلاف بھارت چھوڑو کا نعرہ دینے یعنی 77 ویں اگست کرانتی دوس کے موقع پر مشہور و معروف گاندھیائی، ڈاکٹر شوبھنا رادھا کرشنا کے ذریعہ بیان کی گئی ’گاندھی کتھا ’کے بعد ایک اجتماع سے خطاب کرتے ہوئے انہوں نے لوگوں سے قوم کی تعمیری سرگرمیوں میں تعمیری انداز میں حصہ لینے کے لئے کہا۔
کتھا میں مہاتما گاندھی کے کچھ پسندیدہ بھجن پیش کئے گئے۔
ثقافت اور سیاحت کے وزیر مملکت جناب پرہلاد سنگھ پٹیل، ڈاکٹر سچدا نند جوشی، ممبر سیکریٹری، اندرا گاندھی نیشنل سینٹر فار آرٹس اور دیگر مقتدر شخصیات نے بھی نئی دلّی میں نائب صدر جمہوریہ ہند کی رہائش گاہ کے سردار ولبھ بھائی پٹیل کانفرنس ہال میں شرکت کی۔
۔۔۔۔۔۔
U.3637'
(Visitor Counter : 88
سائنس اور ٹیکنالوجی کی وزارت
سی ای این ایس کے سائنسدانوں نے ایل ای ڈی کے ذریعہ اعلیٰ معیارکی سفید روشنی کے ظاہرہونے سے جڑی ایک نئی بصیرت کی کھوج کی
نئی دہلی ،6اکتوبر:ایک عام روشنی کے وسیلے کے طورپر سفید روشنی کے ظاہرہونے کے ڈایوڈ یعنی ایل ای ڈی کے پیداہونے میں رنگ کی کوائلٹی ایک اہم چیلنج ہے ۔ اعلیٰ معیارکی سفید روشنی کے پیداہونے کے طریقوں کی کھوج میں مصروف سائنسدانوں نے رد عمل سے متعلق ایک اہم بصیرت کا پتہ لگایاہے جو سفید ایل ای ڈی ڈیزائن تیارکرنے میں ثابت ہوسکتاہے ۔
سینٹرفارنینو اینڈ سافٹ میٹرسائنسیز  جو کہ سائنس وتکنالوجی کے محکمے کے تحت ایک خود مختارتحقیقی ادارہ ہے کے سائنسدانوں نے پایا ہے کہ ان آرگینک کیمیکل کے نینوکرسٹل سیجیم لیڈ ہیلائڈ بھلے ہی سفید روشنی پیداکرنے کی صلاحیت رکھتے ہیں لیکن نینوکرسٹل کا ایک بہت ہی عجیب برتاو انھیں اس صلاحیت کو جاری رکھنے سے روک دیتاہے ۔
سفید روشنی کے اخراج کی صلاحیت اس حقیقت میں پنہاں ہے کہ ان کرسٹل سے ہونے والے اخراج کو ا ن کے ہیلائڈ کمپوزیشن میں تنوع لاکرآسانی سے پورے دکھائی دینے والے اسپیکٹرم ٹکایاجاسکتاہے ۔ حالانکہ وہ نینوکرسٹلوں کے بیچ ایک انٹرپارٹیکل مکسنگ کے سبب سفید روشنی پیداکرنے میں ناکام رہے جس کے نتیجے میں ایک سنگل اخراج ہوا۔ سفید روشنی کو روشن کے لال ، ہرے اورنیلے ترنگے کی موجودگی کی ضرورت ہوتی ہے ۔ اس لئے کرسٹل ایک بار سنگل اخراج دیتاہے تو وہ سفید روشنی کے پیداہونے کا موقع چوک جاتے ہیں ۔
ڈاکٹرپرالے کے سانتراکی قیادت میں محققین کی ایک ٹیم نے یہ پایا کہ کرسٹل کے ہیلائڈ آیونس کمرے کے درجہ حرارت پربھی ایک پارٹیکل سے دوسرے پارٹیکل کی طرف چلے جاتے ہیں او ر نینوکرسٹل کے ایک ملاوٹ تیارکرتے ہیں ۔ جو ایک سنگل اخراج کرتاہے ۔ موجودہ تحقیقی کام کے یہ نتائج حال ہی میں نینو اسکیل نام کے جریدے میں شائع ہوئے ہیں ۔
نیتی آیوگ
اسٹارٹ اپ 20 گروگرام سربراہ کانفرنس شاندار کامیابی کے ساتھ اختتام پذیر، بھارت نے برازیل کو مشعل سونپی
سعودی عرب عالمی اسٹارٹ اپس کے لیے ایک ٹریلین ڈالر کے سنگ میل مدد فراہم کرنے والا پہلا ملک بن گیا
گروگرام: انڈیا جی 20 پریزیڈنسی کے تحت اسٹارٹ اپ 20 انگیجمنٹ گروپ کے زیر انعقاد اسٹارٹ اپ 20 سربراہ کانفرنس آج گروگرام میں زبردست کامیابی کے ساتھ اختتام پذیر ہوئی۔ اس دو روزہ سمٹ نے عالمی اسٹارٹ اپ ایکو سسٹم میں جدت طرازی، تعاون، معلومات کے تبادلے اور اسٹریٹجک اتحادوں کو فروغ دینے کے لیے ایک پلیٹ فارم کے طور پر کام کیا۔
اختتامی تقریب کے دوران’ اسٹارٹ اپ 20‘ کے چیئر مین ڈاکٹر چنتن ویشنو نے باضابطہ طور پر برازیل مشعل کو سونپی برازیل اگلے سال کے لیے جی 20 کی صدارت کر رہا ہے اور اس نے اسٹارٹ اپ 20پہل کو جاری رکھنے کا عہد کیا ہے۔ برازیل کی صدارت کے ساتھ اسٹارٹ اپ 20 کا یہ تسلسل گروپ کے لیے ایک حقیقی کامیابی اور دنیا بھر میں اسٹارٹ اپ ایکو سسٹم کی ترقی میں ایک سنگ میل ہے۔
اسٹارٹ اپ 20 کی اہمیت کو اجاگر کرتے ہوئے، سعودی عرب، جس کی نمائندگی ایچ آر ایچ شہزادہ فہد بن منصور کرتے ہیں، اسٹارٹ اپ 20 کے اسٹارٹ اپ ایکو سسٹم میں سالانہ 2030 ایک ٹریلین ڈالر کی موعود رقم مختص کرنے کے مطالبے کی حمایت پہلا ملک بن کر ابھرا ہے۔
ایچ آر ایچ نے یہ اعلان گروگرام سربراہ کانفرنس میں اپنے خطاب کے دوران کیا، جس میں اسٹارٹ اپ کو عالمی بہنبود کے لیے ایک حقیقی طاقت بنانے میں اسٹارٹ اپ کی صلاحیت کو تسلیم کیا ۔
اپنے خطاب میں ڈاکٹر چنتن نے اسٹارٹ اپ 20 گروگرام سربراہ کانفرنس میں اس اعلان کو ایک یادگار موقع قرار دیتے ہوئے عالمی جدت طرازی اور انٹرپرینیورشپ کو فروغ دینے کے لیے سعودی عرب کی مستقل لگن کو اجاگر کیا۔
انھوں نے کہا کہ ایک ٹریلین ڈالر کی فنڈنگ کے سنگ میل کی مددکا وعدہ کرکے سعودی عرب نے دوسرے ممالک کے لیے ایک مثال قائم کی ہے جس پر عمل کرتے ہوئے جدت طرازی کے ماحول کو آگے بڑھانے اور معاشی ترقی کو آگے بڑھانے کے اپنے عزم کا اظہار کیا ہے۔
ڈاکٹر چنتن نے پالیسی اعلامیہ کو باضابطہ طور پر جاری کرتے ہوئے بیان کردہ مخصوص ایکشن پوائنٹس کی اہمیت پر بھی زور دیا۔ پالیسی اعلامیے کے اہم ایکشن پوائنٹس میں اسٹارٹ اپس کے لیے تعریفی فریم ورک کی تخلیق اور اپنانا، جی 20 میں اسٹارٹ اپ اور ایکو سسٹم اسٹیک ہولڈرز کی مدد کے لیے ایک نیٹ ورکڈ ادارہ تشکیل دینا، سرمائے تک رسائی کو بڑھانا اور متنوع بنانا، اسٹارٹ اپس کے لیے مارکیٹ کے قواعد و ضوابط کو آسان بنانا، اور اسٹارٹ اپ ایکو سسٹم میں کم نمائندگی والی برادریوں کی شمولیت کو ترجیح دینا اور ساتھ ہی عالمی دلچسپی کے اسٹارٹ اپ کو بڑھانا شامل ہے۔ ان اقدامات کا مقصد ایک سازگار ماحول کو فروغ دینا ہے جو اسٹارٹ اپس کو جدت طرازی، ترقی اور عالمی چیلنجوں سے مؤثر طریقے سے نمٹنے کے لیے بااختیار بنائے۔
اسٹارٹ اپ 20 گروگرام سربراہ کانفرنس اسٹارٹ اپ ایکو سسٹم، ایکو سسٹم بلڈرز، صنعت کے ماہرین، حکومت، پالیسی سازوں اور فکری رہنماؤں کے لیے عالمی سطح پر اسٹارٹ اپ کے راستے کو تعاون اور شکل دینے کے لیے ایک اہم پلیٹ فارم کے طور پر کام کرتا ہے۔
پالیسی اعلامیہ جی 20 ممالک کے لیے ہدایت کا تعین کرتا ہے کہ وہ امید افزا اسٹارٹ اپس کی بھرپور تلاش کریں، انھیں باہمی تعاون سے فنڈ دیں، ان کی سیاق و سباق کے مطابق رہنمائی کریں اور عالمی سطح پر ان کی پیمائش کریں۔
اس کے علاوہ اسٹارٹ اپ 20 گروگرام کانفرنس میں کچھ شاندار قومی اور بین الاقوامی اسٹارٹ اپس کی نمائش بھی کی گئی۔ اس تقریب میں ثقافتی نمائشوں اور پرفارمنس کی ایک شام بھی منائی گئی۔
قبائیلی امور کی وزارت
قبائلی امور کی وزارت نے قبائلی زبانوں کے تحفظ کے لئے دو لسانی ابتدائی قاعدے تیار کرنے کے لئے ریاستی حکومتوں/مرکز کے زیر انتظام علاقوں کے لئے مدد کا ہاتھ بڑھایا
مختلف ریاستوں کے ذریعہ اب تک 82 زبانوں میں اتبدائی قاعدے تیار کیے جا چکے ہیں : جناب ارجن منڈا
نئی دہلی، 19 ستمبر 2020: قبائلی امور کے وزیر جناب ارجن منڈا نے آج لوک سبھا میں ایک تحریری جواب میں معلومات فراہم کراتے ہوئے کہا کہ قبائلی امور کی وزارت نے مطالعے کے ذریعہ یہ تحقیق کی ہے کہ بھارت میں 780 زبانیں بولی جاتی ہیں، جن میں 443 زبانیں قبائلی برادریوں کےذریعہ بولی جاتی ہیں۔ اس طرح کی زبانوں کی تفصیلات https://www.peopleslinguisticsurvey.org/. پر دی گئی ہیں۔ یہ مطالعہ بھاشا ریسرچ اینڈ پبلی کیشن سینٹر، گجرات کے ذریعہ کیا گیا جسے قبائلی زبانوں کے شعبے میں تحقیق کے لئے عمدگی کے ایک مرکز کے طور پر قبائلی امور کی وزارت کے ذریعہ تسلیم کیا گیا ہے۔
وزارت نے قبائلی زبانوں کے تحفظ کی غرض سے دو لثانی ابتدائی قاعدہ تیار کرنے اور درج فہرست قبائل کے طلبا میں تدریسی حصولیابی سطح میں اضافے کے لئے ریاستی حکومتوں / مرکز کے زیر انتظام علاقوں کی جانب مدد کا ہاتھ بڑھایا ہے۔ اب تک مختلف ریاستوں کے ذریعہ 82 زبانوں کے ابتدائی قاعدے تیار کیے جا چکے ہیں۔ مثال کے طور پر اڈیشہ میں جوانگ، کسان، کویا، اورم، ساوورا؛ مدھیہ پردیش میں ہلبی، کورکو، بھیلی، گونڈی اور جھارکھنڈ میں کھادیا اور کھورت۔ یہ عمل جاری ہے۔
’ٹی آر آئی کے لئے حمایت‘ اسکیم کے تحت زبان کے ابتدائی قاعدے کی تیاری کے لئے اور ’قبائلی تیوہار، ریسرچ انفارمیشن اینڈ ماس ایجوکیشن‘ اسکیم کے تحت بھاشا ریسرچ اینڈ پبلی کیشن سینٹر  کو گذشتہ تین برسوں کے دوران فراہم کرائے جانے والے سرمایے کی تفصیلات درج ذیل ہے:
|
|
سال
|
|
’ٹی آر آئی کے لئے حمایت‘ اسکیم کے تحت مختلف ریاستوں کو فراہم کرایا گیا سرمایہ

|
|
’قبائلی تیوہار، ریسرچ انفارمیشن اینڈ ماس ایجوکیشن‘ اسکیم کے تحت بھاشا ریسرچ اینڈ پبلی کیشن سیٹر کو فراہم کرایا گیا سرمایہ

|
|
میزان

|
|
2017-18
|
|
19.00
|
|
14.08
|
|
33.08
|
|
2018-19
|
|
184.00
|
|
41.00
|
|
225.00
|
|
2019-20
|
|
134.00
|
|
21.38
|
|
155.38
وزیراعظم کا دفتر
وزیر اعظم نے زلزلے کے بعد کچھّ کے ترقی کرنے کی ویڈیو شیئر کی
وزیر اعظم جناب نریندر مودی نے زلزلے کے بعد کچھّ، گجرات کے ترقی کرنے کی ایک ویڈیو شیئر کی ہے، جس میں دکھایا گیا ہے کہ کیسے وہ اب صنعتوں، زراعت، سیاحت وغیرہ کا ایک پھلتا پھولتا مرکز بن چکا ہے۔ اس ویڈیو کو ’مودی اسٹوری‘ ٹوئٹر ہینڈل سے ٹوئٹ کیا گیا ہے، جس میں لوگ اس وقت کے گجرات کے وزیر اعلیٰ، جناب نریندر مودی کے شاندار کاموں کے بارے میں باتیں کر رہے ہیں۔ لوگوں نے زلزلے کے بعد کچھّ کی شکل و صورت کو بدلنے کے لیے اُس وقت کے وزیر اعلیٰ کی قیادت کی تعریف کی ہے۔
وزیر اعظم نے ٹوئٹ کیا؛
’’سال 2001 کے زلزلہ کے بعد، کچھ لوگوں نے لکھا تھا کہ کچھّ اب تباہ ہو چکا ہے۔ انہوں نے کہا تھا کہ کچھّ اب دوبارہ کھڑا نہیں ہو سکتا، لیکن ان لوگوں نے کچھّ کے جذبے کا کم تر اندازہ لگایا تھا۔
کچھ ہی دنوں میں، کچھّ دوبارہ اپنے پیروں پر کھڑا ہو گیا اور یہ سب سے تیزی سے ترقی کرنے والے ضلعوں میں سے ایک بن گیا۔‘‘
محنت اور روزگار کی وزارت
ای پی ایف او مشترکہ متبادل کے عمل کو عام کرنے کی پوری کوشش کر رہا ہے جسے 03 مئی 2023 تک آن لائن جمع کیا جا سکتا ہے
آج کی تاریخ تک 8,000 سے زیادہ ممبران نے آن لائن درخواست دی ہے
سرکلر مورخہ 20 فروری 2023، اسکیم کے التزامات پر عمل آوری اور سپریم کورٹ کے احکامات کی تعمیل کا پابند بناتاہے
ضروری دستاویزات کے ساتھ، آن لائن جوائنٹ  آپشن فارم کو،ای پی ایف او نے ای پی ایس-95 میں زیادہ تنخواہ کے معاملے میں تعاون دینے کے متحدہ پورٹل میں شامل کیا ہے۔ یہ فارم بنیادی اسکیم کی دفعات پر عمل کرتے ہوئے، مورخہ 04.11.2022 کے سپریم کورٹ کے حکم کو نافذ کرنے کی راہ ہموار کرتا ہے۔ 8,000 سے زیادہ ممبران پہلے ہی آن لائن درخواست دے چکے ہیں حالانکہ جمع کرانے کی آخری تاریخ 03 مئی 2023 ہے۔
چونکہ، زیادہ اجرت پر ملازم اور آجر دونوں کی شراکتیں شامل ہیں، ای پی ایس-95 اور ای پی ایف اسکیموں کو ،جب وہ بڑی تنخواہ کے سلسلے میں اپناتعاون دیتے ہیں، مشترکہ درخواست کی ضرورت ہوتی ہے ۔ یہ کوئی نئی ضرورت نہیں ہے اور ای پی ایس-95 سے پہلے کی ہے اور ایس سی نے آر سی گپتا کیس میں اس پوزیشن کی تصدیق کی ہے کہ ای پی ایس کے تحت زیادہ تنخواہ پر مشترکہ آپشن کو استعمال کرنے کے لیے یہ ایک ضروری پیش بندی ہے۔
سرکلر مورخہ 20 فروری 2023 اسکیم کے التزامات پر عمل آوری اور سپریم کورٹ کے احکامات کی تعمیل کا پابند بناتاہے۔پنشن فنڈ کے فوائد اور قیمتوں کے درست حساب کتاب کے لیے عطیات اور ان کی جمع آوری اور پنشن فنڈ میں منتقلی، ماضی کی خدمات اور ترسیلات زر کا درست اندازہ لگانا ضروری ہے۔ ای پی ایف او نے ریٹائرڈ ای پی ایس اراکین  کے لئے 04.03.2023 کو متبادلات کو بند کردیا تھا۔04.03.2023 تک ملازمین کے اس زمرے سے 91,258 آن لائن درخواستیں موصول ہوئی ہیں۔
ای پی ایف او مشترکہ آپشن کے عمل کو عام کرنے کے لیے پوری کوشش کر رہا ہے جسے 03 مئی 2023 تک آن لائن جمع کرایا جا سکتا ہے۔ 01.09.2014 تک ای پی ایف کے ممبر ہونے والے افراد کے سلسلے میں، 27 فروری 2023 سے ملازمین کی طرف سے آن لائن درخواستوں کو ترجیح دی جا رہی ہے۔ اور 8,897 ممبران پہلے ہی اپنے آجروں کے یہاں درخواستیں داخل کرچکے ہیں۔
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 207.79 کروڑ سے تجاوز کرگئی
12 سے 14 سال کی عمر کے گروپ کے لئے 3.86کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,25,076 ہے
گذشتہ 24 گھنٹوں میں 16,299 نئے معاملات سامنے آئے
شفایابی کی شرح فی الحال 98.53 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 4.85 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 207.79 کروڑ  سے تجاوز کرگئی ہے۔یہ سنگ میل2,75,36,174 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.96کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10412843
|
|
دوسری خوراک
|
|
10097169
|
|
احتیاطی خوراک
|
|
6505170
|
|
صف اول کے کارکنان
|
|
پہلی خوراک
|
|
18432431
|
|
دوسری خوراک
|
|
17682327
|
|
احتیاطی خوراک
|
|
12644292
|
|
12 سے 14 سال کی عمر کا گروپ
|
|
پہلی خوراک
|
|
39645370
|
|
دوسری خوراک
|
|
28924432
|
|
15 سے 18 برس کی عمر کے گروپ کے افراد
|
|
پہلی خوراک
|
|
61411968
|
|
دوسری خوراک
|
|
51629137
|
|
18سے44برس کی عمرکےگروپکےافراد
|
|
پہلی خوراک
|
|
559939982
|
|
دوسری خوراک
|
|
510546366
|
|
احتیاطی خوراک
|
|
37056551
|
|
45 سے 59 برس کی عمر کے گروپ کے افراد
|
|
پہلی خوراک
|
|
203775969
|
|
دوسری خوراک
|
|
195707830
|
|
احتیاطی خوراک
|
|
23072528
|
|
60 سال سے زیادہ عمرکےافراد
|
|
پہلی خوراک
|
|
127500642
|
|
دوسری خوراک
|
|
122316154
|
|
احتیاطی خوراک
|
|
35645432
|
|
احتیاطی خوراک
|
|
114923973
|
|
کل تعداد
|
|
2,07,29,46,593
|
|
|
|
ہندوستان میں زیرعلاج مریضوں کی تعداد آج 1,25,076 ہوگئی جو ملک کے مجموعی پازیٹو معاملات کا 0.28فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.53 فیصد ہے۔گزشتہ 24 گھنٹوں کے دوران 19,431 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,35,55,041 ہے۔
گزشتہ 24 گھنٹوں کے دوران 16,299 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,56,153 انجام دیئے گئے۔ ہندوستان میں اس وقت تک مجموعی طور پر87.92 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 4.85 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 4.58فیصد درج کی گئی ہے۔
عملے، عوامی شکایات اور پنشن کی وزارت
سرکاری افسران کے ریٹائرمنٹ کی عمر
نئی دہلی ،05 دسمبر : شمال مشرقی خطے  کی ترقی ، وزیراعظم کے دفتر، عملے ،عوامی شکایات اورپنشن ایٹمی توانائی اورخلاء کے وزیرمملکت ڈاکٹرجتیندرسنگھ نے راجیہ سبھا میں آج ایک سوال کے تحریری جواب میں بتایاکہ ایسی کوئی تجویز نہیں ہے کہ سرکاری افسران کے ریٹائرمنٹ کی عمر60سال سے کم کردی جائے۔
کیمیکلز اور فرٹیلائزر کی وزارت
منسکھ منڈاویہ نے بلاس پورکے گروگرام میں پردھان منتری بھارتیہ جن اوشدھی پری یوجنا کے سینٹرل وئیر ہاؤس کا افتتاح کیا
پردھان منتری بھارتیہ جن اوشدھی پری یوجنا کے لئے ڈجیٹل کیش مینجمنٹ سسٹم کا بھی افتتاح
نئی دہلی 16 اکتوبر ۔ کیمیکلز وفرٹیلائزر ،سڑک ٹرانسپورٹ شاہراہوں اور جہاز رانی کے امور کے مرکزی وزیر مملکت جناب منسکھ منڈاویہ نے بلاس پور کے گروگرام میں پبلک سیکٹر کے ادارے بیورو آف فارما کے ذریعہ قائم کئے جانے والے اعلیٰ تکنیکی سینٹرل وئیر ہاؤس کا افتتاح کیا ۔ یہ اعلیٰ تکنیکی سینٹرل وئیر ہاؤس ملک بھر میں قائم پی ایم بی جے پی کیندوروں کو ہمہ اقسام جن اوشدھی کی دواؤں کی بے روک تقسیم کو فروغ دے گا۔
اس سے پہلے وزیر موصوف نے کل پردھان منتری بھارتیہ جن اوشدھی پری یوجنا کے ڈجیٹل کیش مینجمنٹ سسٹم کا افتتاح کیا تھا ۔ اس پروگرام پر بی پی پی آئی اوربینک آف بڑودہ کی شراکتداری کے ساتھ عمل آوری کی جائے گی اور یہ نظام دواؤں کی خریداری اور بی پی پی آئی سے نقدی کے بغیر ادائیگی کی سہولت فراہم کرائی جائے گی۔اس سلسلے میں بینک آف بڑودہ پی ایم بی جے پی کیندروں کو دواؤں کی خریداری کے لئے قرض بھی دے گا۔نقدی کے بغیر سودے ملک کے ہر پی ایم بی جے پی کیندر کے لئے بینک آف بڑودہ کے ذریعہ کھولے گئے منفرد بینک کھاتوں کے ذریعہ کی ہی کئے جاسکیں گے ۔
اس موقع پر جناب منڈاویہ نے بتایا کہ سردست ملک کی 34 ریاستو ں / مرکز کے زیر انتظام علاقوں میں4200 پی ایم بی جے پی کیندر کام کررہے ہیں ۔ اس سلسلے میں کامیابیوں کے درج ذیل سنگ میل حاصل کئے گئے ہیں۔
- پی ایم بی جے کے سے دواؤں کی فروخت کے مجموعے میں 700سے زائد دوائیں اور 154 سرجیکل اور قابل صرف اشیا اور سامان دستیاب ہے اورجلدہی اس مجموعے کی دواؤں کی تعداد بڑھاکر ایک ہزار کردی جائے گی۔
- سینٹرل وئیر ہاؤس دواؤں کے معیاری اسٹوریج اور ڈھانچہ جاتی خدمات کے لئے عالمی تنظیم صحت کے رہنمااصولوں کے مطابق قائم کئے جاتےہیں۔
- ایک سینٹرل وئیر ہاؤس کی تقسیم کے نیٹ ورک میں چار علاقائی وئیر ہاؤسیز اور53 تقسیم کار شامل ہوتے ہیں ۔ آئی ٹی سہولیات سے لیس  شروع سے آخر تک کی سپلائی چین کے مینجمنٹ سسٹم کوروبہ عمل لایا گیا ہے ۔
- ہمارے تمام پی ایم بی جے پی کیندروں میں ’’پوائنٹ آف سیل ‘‘ سافٹ وئیر ایپلی کیشن کی عمل آوری کی جارہی ہے ۔اب تک ملک کے 638 اضلاع کو اس پروگرام کے دائرہ کار میں شامل کیا جاچکا ہے اور باقیماندہ 81 اضلاع کو جلد ہی ترجیحی بنیاد پر اس کے دائرہ کار میں شامل کیا جائے گا ۔
- تمام مالیاتی سودے ’’ ڈجیٹل انڈیا‘‘ کے تصور کی پاسداری کے ساتھ ڈجیٹل طریقے سے کئے جارہے ہیں ۔
اس موقع پر جناب منڈاویہ نے پردھان منتری بھارتیہ جن اوشدھی پری یوجنا کی ای – میگزین ’’ جن اوشدھی سمواد ‘‘ کے پہلے شمارے کا اجرا بھی کیا ۔اس موقع پر وزیر موصوف نے کہا کہ یہ بات اپنے آپ میں انتہائی اہمیت کی حامل ہے کہ تمام متعلقہ دعوے داروں کے ساتھ مراسلت بحال رکھی جائے اور ای – میگزین جن اوشدھی سمواد کی اشاعت اس سمت میں ایک مثبت قدم ہے
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5353
(Visitor Counter : 53
قانون اور انصاف کی وزارت
پریس اعلامیہ
نئی دہلی، 21 دسمبر 2021
دستور ہند کی دفعہ 222 کی شق  کی رو سے حاصل اختیارات کا استعمال کرتے ہوئے صدر جمہوریہ کو چیف جسٹس آف انڈیا سے مشاورت کے بعد پٹنہ ہائی کورٹ کے جج جناب جسٹس بیریندر کمار کو 21.12.2021 کے نوٹیفکیشن کے ذریعہ راجستھان ہائی کورٹ منتقل کرتے ہوئے مسرت ہورہی ہے۔
محکمہ انصاف ، وزارت قانون و انصاف
بجلی کی وزارت
جناب آر کے سنگھ نے تھرمل پاور پلانٹس کا جائزہ لیا
جناب سنگھ نے پاور پی ایس یو کے علاوہ بجلی، کوئلہ اور ریلوے کی وزارت کے نمائندوں کے ساتھ میٹنگ کی
بڑھتی ہوئی بجلی کی طلب کے پیش نظر کوئلے کے اسٹاک کی پوزیشن کو ہموار کرنے کے لیے مربوط نقطہ نظر کی تلاش
بجلی اور جدید و قابل تجدید توانائی کے مرکزی وزیر جناب آر کے سنگھ نے کل شام یہاں وزارت بجلی ، وزارت کوئلہ، سنٹرل الیکٹرک اتھارٹی ، ریلوے اور پاور پی ایس یو کے نمائندوں کے ساتھ ایک وسیع جائزہ میٹنگ منعقد کی۔ انفرادی تھرمل پاور پلانٹس  میں کوئلے کے اسٹاک کی پوزیشن کا تفصیلی اور جامع جائزہ لیتے ہوئے، انھوں نے حکام کو ہدایت کی کہ توانائی کی بڑھتی ہوئی طلب کی پیش نظر کوئلے کے اسٹاک اور سپلائی کو ہموار کرنے کے لیے مربوط انداز میں کام کریں۔
جناب سنگھ نے بجلی کی طلب کی دن وار صورتحال اور گرڈ سے ریاست وار نکاسی کا جائزہ لیا۔ انھوں نے کوئلے کے ذخائر کی حیثیت اور ہائیڈرو پاور جنریشن کا بھی جائزہ لیا۔ انھوں نے بجلی پیدا کرنے والی یونٹوں میں بجلی کی پیداوار میں کمی کی وجوہات کا بھی پتہ لگایا۔ وزیر موصوف نے بجلی سکریٹری کو 14 دنوں کے کوئلہ اسٹاک بنائے رکھنے کے بینچ مارک کو کم کرکے 10 دنوں کے کوئلہ اسٹاک کے بینچ مارک کا امکان تلاش کرنے کی ہدایت کی تاکہ اضافی کوئلہ ان پلانٹس کو دیا جا سکے جہاں اسٹاک کی دستیابی بہت کم ہے۔
جناب سنگھ نے وزارت بجلی سے کیپٹو کانوں والے پاور پلانٹس کا الگ سے جائزہ لینے کی خواہش ظاہر کی تاکہ ان پاور پلانٹس کے ذریعہ کانوں کا زیادہ سے زیادہ استعمال یقینی بنایا جا سکے۔ وہ یہ بھی چاہتے تھے کہ وزارت کے افسران درآمد شدہ اور مقامی کوئلے کے مرکب پر زیادہ زور دیں تاکہ جن پلانٹس میں کوئلے کی درآمد کی ضرورت ہے انھیں لاگت کی بنیاد پر فائدہ مل سکے۔
وزیر موصوف نے کہا کہ بجلی کی بڑھتی ہوئی طلب معیشت کے لیے اچھی علامت اور حوصلہ افزا ہے۔ افسران کی تعریف کرتے ہوئے انھوں نے کہا کہ وہ موجودہ دشواریوں کا سامنا کرکے انھیں دور کر رہے ہیں، ساتھ ہی انھیں آگے بجلی کی بڑھتی مانگ کا بھی دھیان رکھنا ہوگا۔
مواصلات اور اطلاعاتی ٹیکنالوجی کی وزارت
مرکزی حکومت نے انڈین ٹیلی گراف رائٹ آف وے  رولز 2021 کو نوٹیفائی کیا
ڈیجیٹل انفراسٹرکچر کے قیام کے لیے رائٹ آف وے  کی اجازت سے متعلق طریقہ کار میں آسانی
اوور گراؤنڈ ٹیلی گراف لائن  کے قیام کے لیے برائے نام ایک وقتی معاوضہ اور یکساں طریقہ کار متعارف
ڈیجیٹل انفراسٹرکچر کے قیام، دیکھ بھال، کام، مرمت، تبدیلی یا منتقلی کے لیے انتظامی فیس اور بحالی کے علاوہ کوئی فیس وصول نہیں کی جائے گی
نئی دہلی:22اکتوبر،2021۔مرکزی حکومت نے انڈین ٹیلی گراف رائٹ آف وے  رولز، 2021 کو 21 اکتوبر 2021 کو نوٹیفائی کیا ہے تاکہ انڈین ٹیلی گراف رائٹ آف وے رولز 2016 میں اوور گراؤنڈ ٹیلی گراف لائن کے قیام کے لیے برائے نام ایک وقتی معاوضہ اور یکساں طریقہ کار سے متعلقہ دفعات شامل کی جائیں۔ اوور گراؤنڈ ٹیلی گراف لائن کے قیام کے لیے ایک بار کے معاوضے کی رقم زیادہ سے زیادہ ایک ہزار روپے فی کلومیٹر ہوگی۔ اوور گراؤنڈ ٹیلی گراف لائن کے لیے آر او ڈبلیو درخواست کے لیے دستاویزات کو آسان بنایا گیا ہے۔ اس کے علاوہ زیر زمین اور زیر زمین ٹیلگراف انفراسٹرکچر کے قیام، دیکھ بھال، کام، مرمت، تبدیلی یا منتقلی کے لیے انتظامی فیس اور بحالی کے چارجز کے علاوہ کوئی فیس نہیں ہوگی۔
یہ ترامیم ملک بھر میں ڈیجیٹل کمیونیکیشن انفراسٹرکچر کے قیام اور بڑھانے کے لیے رائٹ آف وے سے متعلق اجازت کے طریقہ کار کو آسان بنائے گی۔ ایک مضبوط پین انڈیا ڈیجیٹل انفراسٹرکچر کے ساتھ دیہی شہری اور امیر غریب کے درمیان ڈیجیٹل تقسیم ختم ہو جائے گی۔ ای گورننس اور مالیاتی شمولیت کو مضبوط کیا جائے گا۔ کاروبار کرنا آسان ہو جائے گا۔ شہریوں اور کاروباری اداروں کی معلومات اور مواصلات کی ضروریات پوری کی جائیں گی اور بالآخر ہندوستان کے ڈیجیٹل طور پر بااختیار معیشت اور معاشرے میں منتقلی کا خواب حقیقت میں بدل جائے گا۔
-----------------------
ش ح۔م ع۔ ع ن
U NO:12105
(Visitor Counter : 153